Na osnovu člana 20a. Zakona o radu („Službene Novine FBiH“, broj 26/16, 89/18), člana 71. Zakona o visokom obrazovanju (''Službene novine Kantona Sarajevo broj 36/22), člana 3. i 7. Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“, broj: 19/21 i 10/22), člana 13. Jedinstvenog pravilnika o radu Univerziteta u Sarajevu, a u vezi sa Saglasnošću Ministarstva za nauku, visoko obrazovanje i mlade Kantona Sarajevo br. 27/03-30-8828-2/24 od 26.04.2023. godine, Univerzitet u Sarajevu – Fakultet političkih nauka raspisuje

**JAVNI OGLAS**

**za prijem u radni odnos**

**Osnovni podaci o poslodavcu**:

Naziv: Univerzitet u Sarajevu – Fakultet političkih nauka

Sjedište: Skenderija br. 72, 71000 Sarajevo

Web stranica: [www.fpn.unsa.ba](http://www.fpn.unsa.ba)

**Naziv radnog mjesta: Viši stručni saradnik za kvalitet – 1 izvršilac na određeno vrijeme, na period od 1 godine, puno radno vrijeme.**

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati i sljedeće posebne uslove: VSS/II/240-300 ECTS društvenog smjera, aktivno znanje jednog svjetskog jezika, poznavanje rada na računaru, izražene komunikacijske sposobnosti,4 (četiri) godine radnog iskustva na istim ili sličnim poslovima.

Opis poslova:

• inicira i učestvuje u definisanju strateških dokumenata Fakulteta (vizije, misije, strateških ciljeva i politike);

• učestvuje u izradi Pravilnika za osiguranje kvalitete;

• učestvuje u izradi dokumentacije za osiguranje kvaliteta;

• učestvuje u radu i administratiranju Odbora za kvalitet na Fakultetu;

• odgovoran je za organizaciju, praćenje, provođenje i procjenu svih aktivnosti vezanih za osiguranje i unapređenje kvaliteta visokog obrazovanja na Fakulteta;

• redovno obavještava dekana Fakulteta i Odbor za kvalitet o svim poduzetim aktivnostima vezanim za kvalitet;

• organizira, koordinira i provodi postupak interne procjene kvaliteta;

• razvija institucijske mehanizme osiguranja, unapređenja i promoviranja kvaliteta na Fakultetu;

• izrađuje godišnji i dugoročni plan aktivnosti za osiguranje kvaliteta na Fakultetu;

• analizira i prati interne pokazatelje kvaliteta;

• osiguravanje i praćenje usavršavanja nastavnog osoblja;

• osiguravanje i praćenje usavršavanja administrativnog i stručnog osoblja;

• prikuplja informacije o kvalitetu na Fakultetu od svih korisnika usluga Fakulteta;

• učestvuje i inicira definiranje procedura i procesa na Fakultetu u skladu sa propisanim normama i standardima;

• učestvuje u redefiniranju i stalnom poboljšavanju kvaliteta na Fakultetu;

• sarađuje sa Uredom za kvalitet Univerziteta Sarajevo, kao i sa drugim organima zaduženim za akreditaciju visokoškolskih ustanova;

• učestvuje i inicira aktivnosti vezane za akreditaciju i uvođenje odgovarajućih standarda;

• obavlja i druge poslove po nalogu dekana Fakulteta.

Osnovna plaća: 1353,00 KM

Mjesto obavljanja rada je: Skenderija br. 72, 71000 Sarajevo

Radno vrijeme: 40 sati sedmično

**Obavezna dokumentacija koju su kandidati dužni dostaviti:**

* Svojeručno potpisana prijava na Javni oglas uz kraću biografiju sa kontakt podacima (adresa, broj kontakt telefona i e-mail), tačnom naznakom pozicije (radnog mjesta) na koju se odnosi te dokumentacije koju kandidat prilaže uz prijavu;
* Uvjerenje o državljanstvu (original ili ovjerena kopija ne starija od 6 mjeseci);
* Izvod iz matične knjige rođenih (original ili ovjerena kopija);
* Diploma o završenom obrazovanju (ovjerena kopija), ako kandidat posjeduju inostranu diplomu, prilaže Rješenje o priznavanju inostrane visokoškolske kvalifikacije - ovjerena kopija;
* Potvrda o radnom iskustvu (original ili ovjerena kopija potvrde poslodavca (ili drugi odgovarajući dokument) kod kojeg je kandidat radio ili radi, sa obaveznom naznakom o stručnoj spremi sa kojom je obavljao navedene poslove);
* Dokaz o poznavanju rada na računaru;
* Dokaz o poznavanju jednog svjetskog jezika;

**Dodatna dokumentacija:**

* Prijava prebivališta/boravišta u Kantonu Sarajevo, ne starija od 3 mjeseca od dana izdavanja od nadležnog organa (dostavlja je lice koje ostvaruje prednost prilikom zapošljavanja u skladu sa posebnim zakonom – naziv naveden pod „Napomena“)
* Potvrda o nezaposlenosti Službe za zapošljavanje Kantona Sarajevo (dostavlja je lice koje ima prednost prilikom zapošljavanja u skladu sa posebnim zakonom – naziv naveden pod „Napomena“) ne starija od datuma objave Javnog oglasa.
* Dokaz o statusu korisnika prava u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20 i 27/21) – detaljnije u nastavku teksta konkursa,
* Dokaz da je kandidat zaposlen sa nižom stručnom spremom od one koju posjeduje ili po osnovu Ugovora na određeno vrijeme, u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20 i 27/21),

**NAPOMENE:**

* O datumu, vremenu i mjestu obavljanja pismenog i usmenog ispita kandidati će biti obaviješteni putem web stranice Univerziteta u Sarajevu – Fakulteta političkih nauka [www.fpn.unsa.ba](http://www.fpn.unsa.ba), u dijelu „Konkursi“, nakon zatvaranja Javnog oglasa. O rezultatima Javnog oglasa svi prijavljeni kandidati biti će pismeno obaviješteni.
* Rok za prijavu je 10 dana od dana objave Obavještenja o Javnom oglasu u dnevnim novinama, web stranici Fakulteta i stranici JU Službe za zapošljavanje KS
* Na prijavama obavezno naznačiti adresu i kontakt telefon (poželjno i e-mail adresu)
* Nepotpune (prijave bez adrese i kontakt telefona i dr.), neblagovremene i neuredne prijave (kopije tražene dokumentacije koje nisu ovjerene i dr.) neće se uzeti u razmatranje.
* Ako kandidat ne pristupi pismenom ili usmenom ispitu, smatraće se da je odustao od dalje procedure Javnog oglasa.
* Poslovnik o radu Komisije biti će objavljen na web stranici Univerziteta u Sarajevu – Fakultet političkih nauka [www.fpn.unsa.ba](http://www.fpn.unsa.ba), u sekciji „Konkursi“.
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 45/12, 26/14), odnosno Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 37/20 i 27/21), koju dokazuju odgovarajućim dokumentima (potvrda, rješenje,uvjerenje i sl.) koji se prilažu prilikom prijave na Javni oglas, pozivajući se na poseban zakon po kojem imaju prednost.
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak.

**OBAVJEŠTENJE ZA KANDIDATE**

Pitanja, listu propisa i literature iz oblasti iz koje će se polagati pismeni i usmeni ispit, kandidat može preuzeti na Protokolu Univerziteta u Sarajevu – Fakultet političkih nauka, odnosno na web stranici Univerziteta u Sarajevu – Fakulteta političkih nauka [www.fpn.unsa.ba](http://www.fpn.unsa.ba), u sekciji „Konkursi“.

\*Popis dokumentacije kojom se dokazuje status korisnika po predmetnoj Uredbi

|  |  |  |  |
| --- | --- | --- | --- |
| **Redni broj:**  | **Pripadnost branilačkoj kategoriji** | **Naziv dokaza- dokumenta** | **Organ koji ga izdaje** |
| 1. | Član porodice šehida/poginulog, umrlog i nestalog branioca | -Uvjerenje o statusu djeteta šehida-poginulog, umrlog i nestalog branioca-Rješenje o priznatom pravu na porodičnu invalidninu za suprugu šehida- poginulog, umrlog i nestalog branioca i-Uvjerenje o učešću u Oružanim snagama za šehida-poginulog, umrlog i nestalog branioca | Općinska služba za boračko-invalidsku zaštituGrupa za pitanja evidencija iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko-invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko-invalidsku zaštitu |
| 4. | Demobilizirani branioci | Uvjerenje o učešću u Oružanim snagama | Grupa za pitanja evidencija iz oblasti vojne obaveze prema mjestu prebivališta |
| 5. | Dijete: a) ratnog vojnog invalidab) dobitnika ratnog priznanja i odlikovanjac) demobiliziranog branioca | Uvjerenje o statusu djeteta ratnog vojnog invalidaRješenje o priznatom pravu na: a) invalidninub) mjesečni novčani dodatakc) uvjerenje o učešću u Oružanim snagama | a) i b) Općinska služba za boračko-invalidsku zaštituc) Grupa za pitanja evidencija iz oblasti vojne obaveze prema mjestu prebivališta |
| 6.  | Supruga ratnog vojnog invalida  | Uvjerenje o statusu supruge ratnog vojnog invalida | Općinska služba za boračko-invalidsku zaštitu |

Prijava na Javni oglas sa potrebnom dokumentacijom podnosi se u zatvorenoj koverti, sa naznakom „NE OTVARAJ – PRIJAVA NA JAVNI OGLAS“, te naznakom pozicije na koju kandidat konkuriše, a istu treba dostaviti u roku deset dana od dana objave oglasa na web stranici Fakulteta i u dnevnim novinama, lično na Protokol Univerziteta u Sarajevu – Fakultet političkih nauka, ili poštom (preporučeno) na adresu:

**UNIVERZITET U SARAJEVU – FAKULTET POLITIČKIH NAUKA**

**Skenderija br 72.**

**71000 SARAJEVO**

**www.fpn.unsa.ba.**

Kontakt telefon lica zaduženog za dodatna obavještenja: Umihana Mahmić, 033 263 880.